als_Latn dik_Latn sna_Latn
Në kuadër të pjesëmarrjes në punimet e Sesionit të 69-të të Asamblesë së Përgjithshme të Organizatës së Kombeve të Bashkuara, Presidenti i Republikës, Bujar Nishani ka zhvilluar një sërë takimesh me homologë e personalitete të politikës botërore.
Zyra e Shtypit të Presidentit, njofton se Nishani është takuar gjatë qëndrimit të tij në New York me Presidentin e Republikës së Sllovakisë, Andrej Kiska, atë të Hungarisë János Áder, me Emirin e Shtetit të Katarit, Sheikun Tamin Bin Hamad Bin Khalifa Al Thani si dhe me Zëvendësndihmës Sekretarin për Çështjet Evropiane dhe Euroaziatike Hoyt Lee.
Presidenti Nishani u shpreh, gjatë takimit, se marrëdhëniet shumë të mira politike ndërmjet Shqipërisë dhe Sllovakisë, të cilat janë pasuruar më tej, nga kontaktet dhe vizitat e nivelit të lartë të kohëve të fundit, përbëjnë një bazë të shëndoshë për zhvillimin e bashkëpunimit ekonomik, dhe veçoi energjinë, minierat, turizmin dhe infrastrukturën, si sektorët më dinamikë ku kompanitë sllovake mund të investojnë duke përfituar edhe nga klima miqësore ndaj investimeve të huaja dhe forca punëtore e kualifikuar dhe konkurruese në Shqipëri.
Ndërsa, Presidenti Kiska vlerësoi përparimin e Shqipërisë dhe e uroi Presidentin Nishani për marrjen nga Shqipëria të statusit të vendit kandidat, dhe e siguroi se vendi i tij do të vazhdojë ta mbeshtesë Shqipërinë në rrugën e integrimit evropian, dhe nënvizoi gjithashtu se duhet punuar për të përcjellë imazhin e vërtetë të Shqipërisë te shtetasit sllovakë, si edhe informacionin për potencialin turistik dhe ekonomik që ofron.
Ndërsa në takimin me homologun e Hungarisë, János Áder, Nishani vlerësoi marrëdhëniet ndërmjet dy vendeve tona, si të shkëlqyera dhe të bazuara në një miqësi historike. Presidenti falenderoi Hungarinë për mbështetjen e Shqipërisë në procesin e integrimit evropian, veçanërisht për marrjen e statusit të vendit kandidat dhe vuri në dukje se, megjithatë, ka ende shumë hapësirë për forcimin e bashkëpunimit politik dhe ekonomik dhe ftoi investitorët hungarezë të shfrytëzojnë mundësitë e ofruara nga tregu shqiptar në sektorë si: turizmi, energjetika, bujqësia dhe infrastruktura.
Presidenti Áder e uroi Presidentin Nishani për hedhjen nga Shqipëria të një hapi tjetër të rëndësishëm drejt Bashkimit Evropian, marrjen e statusit të vendit kandidat dhe e siguroi se Hungaria do të mbështesë Shqipërinë në hapat e mëtejshëm të integrimit evropian deri në anëtarësimin e plotë.
Presidentët vlerësuan pozitivisht situatën në rajon dhe perspektivën evropiane të vendeve të tij, rolin konstruktiv të Shqipërisë dhe Kosovën e pavarur si faktor për paqe dhe stabilitet të qëndrueshëm.
Në tjetër takim i Nishanit ishte dhe me Kombeve të Bashkuara, që u zhvillua në Neë York, u takua me Emirin e Shtetit të Katarit, Sheikun Tamin Bin Hamad Bin Khalifa Al Thani.
Presidenti dhe Emiri i Shtetit të Katarit vlerësuan frymën e miqësisë së ngushtë dhe dinamikën e zhvillimit të marrëdhënieve ndërmjet dy vendeve tona, duke nënvizuar se, në këtë frymë, duhet të pasurohet dhe forcohet më tej bashkëpunimi në fusha me interes të ndërsjellë.
als_Latn als_Latn als_Latn als_Latn als_Latn als_Latn als_Latn als_Latn als_Latn